ΑΠΟΦΑΣΗ ΤΗΣ <{COM}>ΕΠΙΤΡΟΠΗΣ της 18ης Δεκεμβρίου 1991 σχετικά με την καθιέρωση του κοινοτικού πλαισίου στήριξης για τις κοινοτικές διαρθρωτικές παρεμβάσεις στις περιφέρειες του Νότιου Λιμβούργου (Βασίλειο των Κάτω Χωρών) οι οποίες είναι επιλέξιμες βάσει του στόχου αριθ. 2 (Το κείμενο στην ολλανδική γλώσσα είναι το μόνο αυθεντικό)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (1), και ιδίως το άρθρο 9 παράγραφος 9,

Εκτιμώντας:

ότι, σύμφωνα με το άρθρο 9 παράγραφος 9 του κανονισμού (ΕΟΚ) αριθ. 2052/88, η Επιτροπή καθιερώνει, βάσει των σχεδίων περιφερειακής και κοινωνικής ανασυγκρότησης που υποβάλλουν τα κράτη μέλη, στο πλαίσιο της εταιρικής σχέσης και σε συμφωνία με το ενδιαφερόμενο κράτος μέλος, κοινοτικά πλαίσια στήριξης για τις κοινοτικές διαρθρωτικές παρεμβάσεις-

ότι, σύμφωνα με το δεύτερο εδάφιο της ίδιας διάταξης, τα κοινοτικό πλαίσιο στήριξης περιλαμβάνει, ιδίως, τους άξονες προτεραιότητας, τις μορφές παρέμβασης, το ενδεικτικό σχέδιο χρηματοδότησης στο οποίο καθορίζεται το ύψος των παρεμβάσεων και οι πηγές τους, καθώς και τη διάρκεια των παρεμβάσεων αυτών-

ότι ο κανονισμός (ΕΟΚ) αριθ. 4253/88 του Συμβουλίο της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδικών οργάνων (2) ορίζει, στον τίτλο ΙΙΙ άρθρο 8 και επόμενα, τους όρους για την προετοιμασία και την εφαρμογή των κοινοτικών πλαισίων στήριξης-

ότι η Επιτροπή κατάρτισε, με την απόφαση 89/288/ΕΟΚ (3), έναν πρώτο πίνακα των επιλέξιμων περιοχών του στόχου αριθ. 2, για την περίοδο 1989-1991-

ότι ο πίνακας αυτός συμπληρώθηκε με την απόφαση 90/400/ΕΟΚ της Επιτροπής (4), προκειμένου να ληφθεί υπόψη η απόφαση της 17ης Δεκεμβρίου 1989 (5) όσον αφορά την κοινοτική πρωτοβουλία Rechar-

ότι η Επιτροπή αποφάσισε στις 30 Απριλίου 1991 να παρατείνει την ισχύ του συμπληρωμένου αυτού πίνακα για το 1992 και 1993-

ότι, σύμφωνα με τις διατάξεις του άρθρο 9 παράγραφος 8 του κανονισμού (ΕΟΚ) αριθ. 2052/88, η κυβέρνηση του Βασιλείου των Κάτω Χωρών υπέβαλε στην Επιτροπή, στις 19 Νοεμβρίου 1991, το σχέδιο περιφερειακής και κοινωνικής ανασυγκρότησης για τις περιοχές του Λιμβούργου οι οποίες είναι επιλέξιμες βάσει του στόχου αριθ. 2-

ότι το σχέδιο που υπέβαλε το κράτος μέλος περιλαμβάνει περιγραφή των αξόνων προτεραιότητας που επελέγησαν, καθώς και ενδείξεις σχετικά με τη συνδρομή των Ευρωπαϊκού Ταμείου Περιφερειακής Ανάπτυξης (ΕΤΠΑ) και του Ευρωπαϊκού Κοινωνικού Ταμείου (ΕΚΤ), της Ευρωπαϊκής Τράπεζας Επενδύσεων (ΕΤΕ) και των άλλων χρηματοδοτικών μέσων που προβλέπονται για την υλοποίηση του σχεδίου-

ότι, σύμφωνα με το άρθρο 9 παράγραφος 9 του κανονισμού (ΕΟΚ) αριθ. 2052/88, η Επιτροπή ενέκρινε, στις 20 Δεκεμβρίου 1989, το κοινοτικό πλαίσιο στήριξης για το Νότιο Λιμβούργο, για την περίοδο 1989-1991- ότι το εν λόγω πλαίσιο αποτελεί το δεύτερο στάδιο (1992-1993) της κοινοτικής παρέμβασης στην περιφέρεια αυτή για το στόχο αριθ. 2-

ότι το κοινοτικό πλαίσιο στήριξης καταρτίστηκε σε συμφωνία με το ενδιαφερόμενο κράτος μέλος, στα πλαίσια της εταιρικής σχέσης που ορίζεται στο άρθρο 4 του κανονισμού (ΕΟΚ) αριθ. 2052/88-

ότι η Ευρωπαϊκή Τράπεζα Επενδύσεων έχει επίσης λάβει μέρος στην προπαρασκευή αυτού του κοινοτικού πλαισίου στήριξης σύμφωνα με το άρθρο 8 του κανονισμού (ΕΟΚ) αριθ. 4253/88- ότι η Ευρωπαϊκή Τράπεζα Επενδύσεων έχει δηλώσει ετοιμότητα για τη συνδρομή της στην εφαρμογή του πλαισίου αυτού, επί τη βάσει των προγραμματιζομένων δανειακών ποσών που αναφέρονται στην παρούσα απόφαση και σύμφωνα με τις καταστατικές διατάξεις που τη διέπουν-

ότι η Επιτροπή προτίθεται να εξετάσει τη δυνατότητα δανειοδότησης και από άλλα κοινοτικά δανειοδοτικά μέσα για τη χρηματοδότηση αυτού του πλαισίου σύμφωνα με τις συγκεκριμένες διατάξεις που ισχύουν γι' αυτα-

ότι η παρούσα απόφαση είναι σύμφωνη με τη γνώμη της συμβουλευτικής επιτροπής για την ανάπτυξη και την ανασυγκρότηση των περιφερειών και της Επιτροπής του Ευρωπαϊκού Κοινωνικού Ταμείου-

ότι, σύμφωνα με το άρθρο 10 παράγραφος 2 του κανονισμού (ΕΟΚ) αριθ. 4253/88, η παρούσα απόφαση αποστέλλεται ως δήλωση προθέσεων στο κράτος μέλος-

ότι, σύμφωνα με το άρθρο 20 παράγραφοι 1 και 2 του κανονισμού (ΕΟΚ) αριθ. 4253/88, οι δεσμεύσεις από τον προϋπολογισμό που αφορούν τη συνεισφορά των διαρθρωτικών ταμείων στη χρηματοδότηση των παρεμβάσεων που καλύπτονται από το κοινοτικό πλαίσιο στήριξης θα οδηγήσουν σε μεταγενέστερες αποφάσεις της Επιτροπής για την έγκριση των σχετικών ενεργειών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το κοινοτικό πλαίσιο στήριξης για τις κοινοτικές διαρθρωτικές παρεμβάσεις στις περιοχές του Νότιου Λιμβούργου οι οποίες είναι επιλέξιμες βάσει του στόχου αριθ. 2 για την περίοδο από 1ης Ιανουαρίου 1992 έως 31 Δεκεμβρίου 1993.

Η Επιτροπή δηλώνει την πρόθεσή της να συμβάλει στην υλοποίηση του παρόντος κοινοτικού πλαισίου στήριξης σύμφωνα με τις λεπτομερείς διατάξεις που περιέχει, καθώς και με τους κανόνες και τις κατευθυντήριες γραμμές των διαρθρωτικών ταμείων και των άλλων υπαρχόντων χρηματοδοτικών μέσων.

Άρθρο 2

Το κοινοτικό πλαίσιο στήριξης περιλαμβάνει τα ακόλουθα κύρια στοιχεία:

α) τους κύριους άξονες προτεραιότητας που επελέγησαν για κοινή δράση:

- ανάπτυξη του βιομηχανικού τομέα και των υπηρεσιών,

- ανάπτυξη των οικοδομικών δραστηριοτήτων των επιχειρήσεων και του τουρισμού,

- ανάπτυξη δραστηριοτήτων στον τομέα της προστασίας του περιβάλλοντος,

- προώθηση των δραστηριοτήτων στις παραμεθόριες περιοχές-

β) επισκόπηση των μορφών παρέμβασης που πρέπει να εφαρμοστούν, κυρίως με μορφή λειτουργικών προγραμμάτων-

γ) ενδεικτικό σχέδιο χρηματοδότησης, σε σταθερές τιμές 1992, στο οποίο προσδιορίζεται το συνολικό ποσό των δαπανών για τους άξονες προτεραιότητας που έχουν επιλεγεί για κοινή δράση από την Κοινότητα και το ενδιαφερόμενο κράτος μέλος, ήτοι 61,87 εκατομμύρια Ecu για ολόκληρη την περίοδο καθώς και δημοσιονομικά κονδύλια τα οποία προβλέπονται βάσει της κοινοτικής συμμετοχής η οποία κατανέμεται ως εξής:

ΕΤΠΑ: 22,94 εκατομμύρια Ecu

ΕΚΤ: 5,26 εκατομμύρια Ecu

Σύνολο διαρθρωτικών ταμείων: 28,20 εκατομμύρια Ecu

Οι προβλεπόμενες εθνικές ανάγκες για χρηματοδοτική παρέμβαση, ήτοι 26,85 εκατομμύρια Ecu για το δημόσιο τομέα και 6,82 εκατομμύρια Ecu για το δημόσιο τομέα και 6,82 εκατομμύρια Ecu για τον ιδιωτικό μπορούν να καλυφθούν μερικώς υπό τη μορφή κοινοτικών δανείων που προέρχονται από την Ευρωπαϊκή Τράπεζα Επενδύσεων και άλλα δανειοδοτικά μέσα.

Άρθρο 3

Η παρούσα δήλωση προθέσεων απευθύνεται στο Βασίλειο των Κάτω Χωρών.

Βρυξέλλες, 18 Δεκεμβρίου 1991.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 185 της 15. 7. 1988, σ. 9.(2) ΕΕ αριθ. L 374 της 31. 12. 1988, σ. 1.(3) ΕΕ αριθ. L 112 της 25. 4. 1989, σ. 19.(4) ΕΕ αριθ. L 206 της 4. 8. 1990, σ. 6.(5) ΕΕ αριθ. C 20 της 27. 1. 1990, σ. 3.